Ramazon oyida O‘zbekistondagi 1400 ga yaqin masjidda Qur’oni karim xatm qilinadi

O‘zbekistondagi 1370 dan ortiq masjidda tarovih namozi o‘qilishi bilan birga Qur’oni karim xatm qilinadi. Bu haqda O‘zbekiston musulmonlari idorasi matbuot xizmati xabar berdi.

2020-yil koronavirus pandemiyasi sabab O‘zbekistondagi masjidlar faoliyati to‘xtab, tarovih namozlari masjidlarda jamoat bilan o‘tkazilmagan edi. 2019-yil 1220 masjidda, 2018-yilda 1149 masjidda Qur’oni karim xatmi bo‘lib o‘tgan.
Avvalroq O‘zbekistondagi masjidlarda Ramazon oyi va tarovih namozlariga tayyorgarlik boshlangani haqida xabar berilgan edi.